पाएं अपने शहर की ताज़ा ख़बरें और फ्री ई-पेपरडाउनलोड करें
10वीं कक्षा के एग्जाम रद्द होने के बाद सेंट्रल बोर्ड ऑफ सेकंडरी एजुकेशन (सीबीएसई) ने रिजल्ट का फॉर्मूला जारी कर दिया है। इसके तहत स्कूल की ओर से 11 जून से पहले इंटरनल मार्किंग अपलोड करनी है, जबकि 15 जून तक रिजल्ट तैयार होने के बाद 20 जून को इसकी घोषणा हाेगी। इसके लिए एग्जामिनेशन कमेटी में 7 शिक्षक-शिक्षिकाएं होंगे और चेयरपर्सन स्कूल प्रिंसिपल। दाे शिक्षक दूसरे स्कूल, जबकि संबंधित स्कूल के 5 विषय के एक-एक शिक्षक होंगे। कमेटी मिलकर रिजल्ट तैयार करेगी। सहोदय सदस्य और एमडीएस स्कूल के संचालक शैलेंद्र सोमानी का कहना है कि रिजल्ट की प्रक्रिया काफी जटिल है। देश के कई हिस्सों में आवागमन पर पाबंदी की ओर भी बोर्ड ने ध्यान नहीं दिया है। ऐसे में मीटिंग करना और स्कूल में बैठकर तय समय तक रिजल्ट तैयार करना आसान नहीं होगा।
कंपार्टमेंट एग्जाम के लिए बोर्ड उपलब्ध कराएगा पेपर
5 से ज्यादा विषयों में मार्किंग के लिए औसत मार्क्स का फॉर्मूला अपनाया जाएगा। पेंटिंग, म्यूजिक जैसे विषयों में मार्क्स के लिए अन्य 3 विषयों को आधार बनाया जाएगा। सबसे ज्यादा अंको वाले 3 विषयों के अंको का औसत निकालकर इन विषयों में मार्किंग की जाएगी। परिणाम घोषित होने के बाद कंपार्टमेंट पेपर के लिए ऑनलाइन या ऑफलाइन एग्जाम पैटर्न अपनाया जा सकेगा। जिसके लिए बोर्ड की ओर से सैंपल पेपर भी उपलब्ध करवाया जाएगा। कंपार्टमेंट पेपर का रिजल्ट घोषित होने तक विद्यार्थी को 11वीं कक्षा के लिए प्रवेश दिया जा सकेगा। वहीं, इस सत्र में रि-चैंकिंग की प्रक्रिया नहीं रहेगी यानी एक बार परिणाम घोषित होने के बाद विद्यार्थी के बाद कोई विकल्प नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn